b'\n_START_ARTICLE_\nAnanda Marga\n_START_PARAGRAPH_\n\xc3\x81nanda M\xc3\xa1rga je me\xc4\x91unarodna organizacija koju je 1955 godine u Indiji osnovao duhovni u\xc4\x8ditelj Shrii Shrii \xc3\x81nandam\xc3\xbarti. Rije\xc4\x8d \xc3\xa1nanda zna\xc4\x8di "bla\xc5\xbeenstvo", a m\xc3\xa1rga zna\xc4\x8di "put", stoga \xc3\x81nanda M\xc3\xa1rga u prijevodu sa sanskrta zna\xc4\x8di "put bla\xc5\xbeenstva". Cilj joj je samospoznaja pojedinca putem joge i meditacije, te duhovno i dru\xc5\xa1tveno slu\xc5\xbeenje svijetu. Meditaciju pojedina\xc4\x8dno podu\xc4\x8dava za to osposobljeni duhovni u\xc4\x8ditelj koji se zove \xc3\xa1c\xc3\xa1rya ("onaj koji podu\xc4\x8dava vlastitim primjerom") ili duhovna u\xc4\x8diteljica koja se zove \xc3\xa1c\xc3\xa1ry\xc3\xa1 ("ona koja podu\xc4\x8dava vlastitim primjerom"). Poduka je besplatna poput zraka koji udi\xc5\xa1emo._NEWLINE_\xc3\x81nanda M\xc3\xa1rga se zala\xc5\xbee za novi, napredniji dru\xc5\xa1tveni poredak koji poti\xc4\x8de osobni rast i temelji se na duhu zajedni\xc5\xa1tva i suradnje, na idealima neohumanizma i univerzalizma. Unutar organizacije postoji \xc5\xa1iroka mre\xc5\xbea predanih volontera koji su diljem svijeta aktivni u pru\xc5\xbeanju op\xc4\x87e humanitarne pomo\xc4\x87i, kao i na polju duhovnosti, obrazovanja, umjetnosti i znanosti. Organizacija se tako\xc4\x91er zala\xc5\xbee za izgradnju ekolo\xc5\xa1ki svjesnog dru\xc5\xa1tva i socijalne i ekonomske neovisnosti pojedinaca i grupa._NEWLINE_Shrii Shrii \xc3\x81nandam\xc3\xbarti ili gra\xc4\x91anskim imenom Prabh\xc3\xa1t Rai\xc5\x86jan Sarkar (1921.-1990.), osniva\xc4\x8d \xc3\x81nanda M\xc3\xa1rge, od ranog je djetinjstva privla\xc4\x8dio ljude svojom nesebi\xc4\x8dnom ljubavlju prema \xc4\x8dovje\xc4\x8danstvu, vode\xc4\x87i svoje sljedbenike putem samorazvoja. Prilagodiv\xc5\xa1i izvorno znanje tantri\xc4\x8dke joge sada\xc5\xa1njem vremenu, razvio je filozofiju na znanstvenim i racionalnim osnovama, te sustav prakti\xc4\x8dnih vje\xc5\xbebi za tjelesni, umni i duhovni razvoj._NEWLINE_U svojim govorima i tekstovima Shrii Shrii \xc3\x81nandam\xc3\xbarti bavio se mnogim vidovima ljudskog djelovanja i postojanja, uklju\xc4\x8duju\xc4\x87i meditaciju i duhovni razvoj, filozofiju, psihologiju, socijalnu pravdu, mogu\xc4\x87a rje\xc5\xa1enja civilizacijskih problema, filologiju, fiziologiju, ajurvedu, ekologiju, kozmologiju, umjetnost, povijest i ekonomiju, da nabrojimo tek nekad od njih, a pisao je \xc4\x8dak i pri\xc4\x8de za djecu. U razdoblju izme\xc4\x91u 1955.-1990. godine objavljena mu je ukupno 261 knjiga. Mnoge knjige dao je kao diktate, dok su ostale sastavljene iz njegovih mnogobrojnih govora. Kada se je bavio duhovnim temama pisao je pod imenom Shrii Shrii \xc3\x81nandam\xc3\xbarti, a kada se je bavio svjetovnim temama pisao je pod imenom Prabh\xc3\xa1t Rai\xc5\x86jan Sarkar._NEWLINE_Tako\xc4\x91er je skladao 5018 pjesama koje predstavljaju novi smjer u glazbenoj umjetnosti nazvan Prabh\xc3\xa1ta Sa\xe1\xb8\xbfgiita (Pjesme svitanja). Sa svojih 5018 pjesma zbirka Prabh\xc3\xa1ta Sa\xe1\xb8\xbfgiita ispunjava duboke te\xc5\xbenje ljudske du\xc5\xa1e. \xc4\x8ce\xc5\xbenja za Najvi\xc5\xa1im najve\xc4\x87e je blago u \xc5\xbeivotu, a ove pjesme poma\xc5\xbeu nam njegovati tu predani\xc4\x8dku odliku na\xc5\xa1ega uma.'